  Анжелика Тихонова корреспондент 5-тӥ инвожое Юкаменск ёросысь туризмъя «Тылыс» огъетын бесерман калыклэн «Кӧрбан» йӧскалык шулдыръяськонэз ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Ужрадэ Балезино, Глаз, Яр, Эгра, Юкаменск ёросъёсын но Глазкарын улӥсь бесерманъёслэн делегациоссы но творчествоя коллективъёссы пыриськозы Праздник улсын егит бесерманъёслэн «Легитъёс» огазеяськонзылэн котырес ӝӧкез, бадӟым бесерман флешмоб но мукет ужрадъёс ортчозы. «Кӧрбан» - бесерман калыклэн валтӥсь шулдыръяськонэз луэ. Отын соос ӟеч емыш, ю-нянь, тазалык, тыро-буро улон курыса вӧсясько. Со сяна, одно ик «возьвыл жӧк» дасяло, кытын валтӥсь пӧрамзы «вэсям жук» луэ. Ужрад сярысь пыр-почгес  тодыны луэ. Тодэ вайытом, 22-тӥ куартолэзе «Лудорвай» музей-заповедникын бесерман юртъерез усьтозы.  Ватсалом, 2018-тӥ арын «Кӧрбан» шулдыръяськонэ ивортодэтъя «Удмуртия» агентстволэн съёмочной группаез но вуылӥз.  Бесерманъёслэн «Кӧрбан» праздниксы Тегъёс: Лулчеберет Удмуртия йӧскалыклулчеберет праздникъёс бесерманъёс Юкаменск  